Η αστική ευθύνη του Δημοσίου για ζημιογόνες πράξεις δικαστικών οργάνων κατά το εθνικό και ενωσιακό δίκαιο
Creators: name: Κωστοπούλου, Φωτεινή-Ελένη Νικολάου
Publisher: name: Aristotle University of Thessaloniki
Year: 2023
Subjects: Αστική ευθύνη του Δημοσίου
Δικαστικά Όργανα
Εθνική / Ενωσιακή έννομη τάξη
Civil liability of the State
Judiciary/ judicial bodies
Domestic / European Union legal order

description: Σκοπός της παρούσας διπλωματικής εργασίας αποτελεί το ζήτημα της αστικής ευθύνης του Δημοσίου από ζημιογόνες πράξεις των δικαστικών οργάνων του σύμφωνα με το εθνικό και το ενωσιακό δίκαιο. Η εξελικτική πορεία της αναγνώρισης της συγκεκριμένης ευθύνης και στις δύο έννομες τάξεις υπήρξε αμφιλεγόμενη, δεδομένης της ιδιάζουσας φύσης του δικαστικού λειτουργήματος καθώς και της έλλειψης σχετικής κανονιστικής ρύθμισης. Με την απόφαση Kobler το ΔΕΚ θεμελίωσε το πρώτον, υπό συγκεκριμένες αυστηρές προϋποθέσεις, την αστική ευθύνη των κρατών - μελών για παράνομες πράξεις των οργάνων της δικαστικής εξουσίας σχετικά με παραβάσεις του ενωσιακού δικαίου, νομολογία που εν συνεχεία υιοθετήθηκε από το Ελληνικό Συμβούλιο της Επικρατείας. Έτσι, με την απόφαση της Ολομέλειάς του 1501/2014 το ΣτΕ αναγνώρισε την ευθύνη του Δημοσίου για ζημιογόνες πράξεις οργάνων που εντάσσονται στη δικαστική εξουσία, ανεξαρτήτως του εάν η παράβαση ερείδεται σε διάταξη του ενωσιακού ή του εθνικού δικαίου. Ωστόσο, με τις αποφάσεις ΣτΕΟλ. 799-803/2021 το Ανώτατο Ακυρωτικό μετέστρεψε ουσιωδώς τη νομολογία του όσον αφορά τη θεμελίωση της ευθύνης από παραβάσεις που άπτονται διατάξεων του εθνικού δικαίου, απορρίπτοντας τη δυνατότητα αποκατάστασης της προκαλούμενης ζημίας στους ιδιώτες, διατηρώντας όμως, κατά βάση, την αρχική του θέση του σχετικά με παραβάσεις του ενωσιακού δικαίου. Στο πλαίσιο της παρούσας διπλωματικής εργασίας αποτιμάται η τελευταία νομολογιακή μεταστροφή και προτείνονται ορισμένες λύσεις προκειμένου να αρθούν οι αμφισβητήσεις και η ανασφάλεια δικαίου που τούτη προκάλεσε, ώστε η εθνική έννομη τάξη να συμβαδίζει με τις επιταγές ενός σύγχρονου κράτους δικαίου.
description: The purpose of the present thesis is the study of civil liability of the State for damaging acts of the judicial bodies according to national and European law. Due to the particular nature of the judiciary and the absence of regulation, the evolutionary process of the acknowledgement of such liability in both legal systems was controversial. The Member State’s liability for damaging acts of the judiciary arising from breaches of EU law was initially founded by Kobler judgement of the Court of Justice of the European Union, under specific strict conditions, and as case - law it was subsequently adopted by the Greek Council of State. Thus, the Council of State by its Chamber’s judgement No 1501/2014 recognized the civil liability of the State for damaging acts of the judiciary, regardless of whether the infringement based on European or domestic law. However, the High Court of Cassation substantially reversed that case -law by judgments No 799-803/2021 regarding the foundation of liability arising from national law, rejecting the opportunity for seeking redress for damage caused to private parties, maintaining, nevertheless, its initial position - in principle - regarding breaches of EU law. The present thesis assesses that reversed case - law and proposes some solutions in order to settle the disputes and legal uncertainty, so that the domestic legal order is in line with the requirements of a modern rule of law.